לכל המעוניין,

אני שמח להמליץ על הגב׳ נעה הולנדר.

שמי רס״ן ברק בן מנחם, טייס מסוקי יסעור בחיל האוויר הישראלי.

בתפקידי האחרון הייתי סגן מפקד טייסת.

כחלק מתפקידי הייתי אחראי על כל התכנון השוטף של הטייסת, תכנון אימונים, תקציבים וכלל הפעילויות של הטייסת.

הייתי אחראי על לשמור על כשירות הטייסת ואנשיה.

נועה שירתה איתי כ-שנתיים וחצי והייתה פקודה שלי לאורך שנה ושירתה בתפקיד מש״קית הדרכה של טייסת מבצעית בחיל אוויר.

בתפקידה הייתה אחראית על השגת אמצעים וביצוע תיאומים לטובת הוצאה לפועל של כלל הפעילות האווירית השוטפת של הטייסת.

התפקיד כלל: השגת אמצעים לטיסות (אזורי טיסה), תיאומים של המרחב האווירי של מדינת ישראל, עבודה עם גורמים רבים בתוך צה״ל וגם מול גורמים אזרחיים, עבודה ישירה וצמודה מול הטייסים אשר היו אחראיים על הפעילות.

לאורך כל שירותה הוכיחה נעה מקצועיות, ירידה לפרטים, נכונות ומוטיבציה לתפקיד ובעיקר יחסי אנוש מעולים.

נעה בחורה שמגדילה ראש, נכונה לכל משימה, יוזמת, עצמאית, שאפתנית וסקרנית מאוד.

יודעת להציב לעצמה יעדים ולעמוד בהם.

לנעה יכולות למידה עצמית גבוהות מאוד ויכולות לקדם את עצמה לעבר מטרותיה.

הנ״ל בא לידי ביטוי פעמים רבות, כאשר שמעתי מאנשים רבים תשבחות על נעה ועל כך שהיא סייעה להם על אף שזה לא היה חלק מתכולות תפקידה.

כלל טייסי הטייסת נעזרו בנועה רבות והיא אפשרה להם לבצע את משימותיהם על הצד הטוב ביותר על בסיס שבועי.

לנעה יש זיקה רבה לתעופה, דבר שהיה ניכר בנכונות שלה לבצע את התפקיד ובסקרנות שלה בלהבין הרבה מעבר לגבולות התפקיד שלה ואף להיות מעורבת כמה שאפשר.

נעה צברה ניסיון רב בעבודה עם הרבה גורמים שונים במקביל, סנכרון דברים יחד ותכנון קדימה על מנת להביא את הטייסת להישגים מרשימים.

הייתי שמח מאוד עם בחורה כמו נעה הייתה חלק מהצוות שלי בעבודה ובכלל בחיים.

אין לי ספק בהצלחתה בכל מקום אליו תפנה.

בכבוד רב,

רס״ן ברק בן מנחם

